رام لال آنند کالج

رام لال آنند کالج (انگریزی: Ram Lal Anand College) نئی دہلی، بھارت میں واقع کالج ہے۔ یہ 1964ء میں قائم کیا گیا تھا اور 1973ء سے دہلی یونیورسٹی کے زیر انتظام کالجوں میں سے ایک ہے۔ یہ یونیورسٹی کے دائرہ کار میں ڈگریاں دیتا ہے اور انڈرگریجویٹ سطح پر کورسز پیش کرتا ہے۔ یہ کالج دہلی یونیورسٹی کے جنوبی کیمپس میں واقع ہے۔ یہ ایک مخلوط تعلیمی کالج ہے جو صنف، ذات، مذہب اور جسمانی چیلنجوں سے قطع نظر طلبہ کو داخلہ دیتا ہے اور تمام برادریوں سے اساتذہ کا انتخاب کرتا ہے۔ تاریخ رام لال آنند کالج کی بنیاد 1964ء میں بھارتی عدالت عظمٰی کے ایک سینئر وکیل شری رام لال آنند نے یونیورسٹی کی سطح پر تعلیمی مواقع فراہم کرنے کے لیے ساٹھ کی دہائی میں بڑھتی ہوئی سماجی مانگ کے جواب میں رکھی تھی۔ کالج کا انتظام ابتدائی طور پر رام لال آنند کالج ٹرسٹ کے زیر انتظام تھا۔ بعد میں اسے دہلی یونیورسٹی نے اپنے ماتحت لے لیا۔ 1973ء سے اسے دہلی یونیورسٹی کے زیر نتظام تعلیمی ادارے کے طور پر چلایا جا رہا ہے۔ 2014ء میں رام لال آنند کالج (ایوننگ) آریہ بھٹہ کالج کے نام سے ایک نیا کالج بن گیا۔ چنانچہ کالج کا رقبہ دو کالجوں میں تقسیم کر دیا گیا۔ آریہ بھٹہ کالج کی نئی عمارت بن رہی ہے۔ فی الحال، دونوں کالج ایک ہی کھیلوں کے میدان میں شریک ہیں۔ آریہ بھٹہ کالج کی عمارت مکمل ہونے کے بعد یہ علاقہ رام لال آنند کالج کے قبضے میں آجائے گا۔ بیرونی روابط Ram Lal Anand College حوالہ جات